R O M Â N I A                                                                                                    PROIECT                                                                                                                                                                                                                                                                          
JUDEŢUL TIMIS                                                                                              

CONSILIUL LOCAL AL ORAȘULUI DETA

                                                               H O T Ă R Â R E A
privind scutirea de la plata impozitului pentru anul 2022 a Casei de Ajutor Reciproc a Pensionarilor.
 Analizând temeiurile juridice, respectiv:

a) art. 456 alin. (2) litera d) şi art. 464 alin. (2) litera e) din Legea nr. 227/2015 privind Codul fiscal, cu modificările și completările ulterioare;
Ținând cont de:

a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator, înregistrat cu nr. 10.027/16.11.2021;
b) raportul Serviciului Buget, contabilitate, finanţe, taxe şi impozite din cadru Aparatului de specialitate al Primarului orașului Deta, înregistrat sub nr. 10060/16.11.2021 prin care se propune scutirea de la plata impozitului pentru anul 2022 a Casei de Ajutor Reciproc a Pensionarilor, la solicitarea acestora;
c) avizele consultative ale Comisiei Economice și Comisiei Juridice ale consiliului local,
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

Consiliul local al orașului Deta adoptă prezenta hotărâre:
Art.1. (1) Se aprobă scutirea Casei de Ajutor Reciproc a Pensionarilor Timișoara de la plata impozitului pe clădiri și teren aferent imobilului situat în orașul Deta, str. Victoriei, nr. 92, ap. 1, jud. Timiș, pe anul 2022, cu condiția desfășurării activității asociației în imobilul menționat, conform cu statutul acesteia.
(2) Verificarea respectării condiției cu privire la desfășurarea activității asociației în imobilul menționat, conform cu statutul acesteia, revine Serviciului Buget, contabilitate, finanţe, taxe şi impozite din cadrul Aparatului de specialitate al Primarului oraşului Deta.
Art.2. Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, protocol;
- Serviciului Buget, contabilitate, finanţe, taxe şi impozite;
- Casei de Ajutor Reciproc a Pensionarilor Timișoara.

